Komission asetus (EY) N:o 395/2001, annettu 27 päivänä helmikuuta 2001, tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten antamiseksi tariffikiintiöiden ja perinteisten AKT-banaanien määrien osana vuoden 2001 toisena vuosineljänneksenä



Virallinen lehti nro L 058 , 28/02/2001 s. 0011 - 0012



Komission asetus (EY) N:o 395/2001, annettu 27 päivänä helmikuuta 2001, tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten antamiseksi tariffikiintiöiden ja perinteisten AKT-banaanien määrien osana vuoden 2001 toisena vuosineljänneksenä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan, ottaa huomioon banaanialan yhteisestä markkinajärjestelystä annetun asetuksen (ETY) N:o 404/93 muuttamisesta annetun neuvoston asetuksen (EY) N:o 216/2001 ja erityisesti sen 2 artiklan toisen alakohdan, sekä katsoo seuraavaa: (1) Asetuksen (EY) N:o 216/2001 2 artiklan toisessa alakohdassa säädetään, että asetuksen (ETY) N:o 404/93 muutosta sovelletaan 1 päivästä huhtikuuta 2001. Komissio voi kuitenkin asetuksen (ETY) N:o 404/93 27 artiklassa säädettyä menettelyä noudattaen siirtää tämän päivämäärän aina 1 päivään heinäkuuta 2001, jos se osoittautuu tarpeelliseksi tariffikiintiöjärjestelmän hallinnointiin tehtyjen muutosten täytäntöönpanemiseksi. Tämän säännöksen soveltaminen on osoittautunut tarpeelliseksi. Tariffikiintiöiden uuden hallinnointimenetelmän käyttöönotto ja menetelmän soveltamiseen liittyvien yhteisön ja kansallisten hallintotoimenpiteiden hyväksyminen tekevät perustelluksi asetuksen (EY) N:o 216/2001 säännösten soveltamisen lykkäämisen 1 päivään heinäkuuta 2001, kun otetaan erityisesti huomioon nykyään sovellettu neljännesvuosittainen hallinnointimenetelmä. (2) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 1632/2000(4), 14 artiklan 1 kohdassa säädetään mahdollisuudesta vahvistaa tuontitodistusten antamista varten kullekin kolmelle ensimmäiselle vuosineljännekselle ohjeellinen määrä, joka ilmaistaan yhtenäisenä prosenttimääränä käytettävissä olevista määristä asetuksen liitteessä I mainitun kunkin alkuperän osalta. (3) Toisaalta yhteisössä vuonna 2000 kaupan pidettyjen banaanien määriin ja erityisesti toisen vuosineljänneksen aikaiseen todelliseen tuontiin sekä toisaalta yhteisön markkinoiden hankinta- ja kulutusnäkymiin vuoden 2001 saman toisen vuosineljänneksen aikana liittyvien tietojen analyysin perusteella on syytä vahvistaa koko yhteisön tyydyttävän hankinnan varmistamiseksi kunkin asetuksen (EY) N:o 2362/98 liitteessä I mainitun alkuperän osalta ohjeellinen määrä, jonka suuruus on 30 prosenttia sille myönnetystä määrästä. (4) Samojen tietojen perusteella olisi vahvistettava enimmäismäärä, jonka rajoissa kukin toimija voi esittää todistushakemuksia vuoden 2001 toisen vuosineljänneksen aikana asetuksen (EY) N:o 2362/98 14 artiklan 2 kohdan mukaisesti. (5) On muistettava, että banaanien tuonnista tariffikiintiöissä ja perinteisinä AKT-banaaneina vuonna 2001 26 päivänä lokakuuta 2000 annetun komission asetuksen (EY) N:o 2374/2000(5) 1 artiklan mukaisesti määrät, joiden rajoissa vuodeksi 1999 rekisteröity perinteinen toimija voi esittää tuontitodistushakemuksia vuoden 2001 jonkin vuosineljänneksen aikana, määritellään kansallisen toimivaltaisen viranomaisen vahvistaman ja toimijalle vuoden 1999 osalta ilmoitetun viitemäärän perusteella. Uutta toimijaa koskeva enimmäismäärä määritetään soveltamalla kansallisen toimivaltaisen viranomaisen vahvistamaan vuosimäärään kullekin kyseessä olevalle toimijalle ilmoitettua kiinteää prosenttimäärää asetuksen (EY) N:o 2598/2000(6) liitteen mukaisesti. (6) Tämän asetuksen säännösten on tultava voimaan viipymättä ennen kuin vuoden 2001 toista vuosineljännestä koskeva todistushakemusten jättämisaika alkaa. (7) Tämän asetuksen säännökset annetaan markkinoiden hankinnan jatkuvuuden takaamiseksi vuoden 2001 toisen vuosineljänneksen aikana sekä toimittajamaiden kanssa käytävän kaupan jatkamiseksi, mutta ne eivät rajoita mahdollisesti myöhemmin toteutettavia toimenpiteitä erityisesti niiden sitoumusten noudattamiseksi, jotka yhteisö on Maailman kauppajärjestön (WTO) yhteydessä antanut, eivätkä toimijat voi perustaa oikeutettuja vaatimuksia näihin säännöksiin tuontijärjestelyn jatkamiseksi. (8) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 216/2001 1 artiklaa sovelletaan 1 päivästä heinäkuuta 2001. 2 artikla Vahvistetaan asetuksen (EY) N:o 2362/98 14 artiklan 1 kohdassa tarkoitettu ohjeellinen määrä banaanien tuomiseksi asetuksen (ETY) N:o 404/93 18 ja 19 artiklassa tarkoitettujen tariffikiintiöiden ja perinteisten AKT-banaanien määrien osana vuoden 2001 toisena vuosineljänneksenä 30 prosentiksi niistä määristä, jotka on vahvistettu kunkin asetuksen (EY) N:o 2362/98 liitteessä I mainitun alkuperän osalta. 3 artikla 1. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin perinteiselle toimijalle sallittu määrä vuoden 2001 toisena vuosineljänneksenä 31 prosentiksi mainitun asetuksen 6 artiklan 4 kohdan mukaisesti kansallisen toimivaltaisen viranomaisen vuodeksi 1999 vahvistamasta ja toimijalle ilmoitetusta viitemäärästä. 2. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin uudelle toimijalle sallittu määrä vuoden 2001 toisena vuosineljänneksenä 31 prosentiksi vahvistetusta ja kyseiselle toimijalle asetuksen (EY) N:o 2374/2000 2 artiklan 6 kohdan mukaisesti ilmoitetusta määrästä. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 293, 31.10.1998, s. 32. (4) EYVL L 187, 26.7.2000, s. 27. (5) EYVL L 275, 27.10.2000, s. 5. (6) EYVL L 300, 29.11.2000, s. 6.